b'\n_START_ARTICLE_\nAime Punga\n_START_PARAGRAPH_\nAime Punga (s\xc3\xbcndinud 20. veebruaril 1953) on eesti pedagoog, Hugo Treffneri G\xc3\xbcmnaasiumi \xc3\xb5ppealajuhataja._NEWLINE_Hugo Treffneri G\xc3\xbcmnaasiumis (endises Tartu 1. Keskkoolis) t\xc3\xb6\xc3\xb6tab Punga alates 1976. aastast matemaatika \xc3\xb5petajana, 1985. aastast \xc3\xb5ppealajuhatajana. 1996-2001 oli ta Tartu linnavalitsuse haridusosakonna kooliteenistuse p\xc3\xb5hikooli ja g\xc3\xbcmnaasiumi koordinaator._NEWLINE_Punga on n\xc3\xb5ustanud nii teisi Tartu koole kui ka kogu Eesti haridusreforme, Treffneri g\xc3\xbcmnaasiumis on tema eestvedamisel loodud kursuse\xc3\xb5ppe s\xc3\xbcsteem, mis on levinud teistessegi koolidesse. Koos teiste HTG reaalaine\xc3\xb5petajatega on ta aastak\xc3\xbcmneid korraldanud Viie Kooli V\xc3\xb5istlust reaalainetes, samuti algatas Punga Kolme Kooli Kohtumise humanitaarainetes (koos Tallinna 21. Kooli ja P\xc3\xa4rnu S\xc3\xbctevaka Humanitaarg\xc3\xbcmnaasiumiga)._NEWLINE_Aime Punga on kritiseerinud e-kooli ning toetanud HTG otsust e-koolist loobuda.\n_START_SECTION_\nTunnustus\n_START_PARAGRAPH_\n1992. ja 2005. aastal p\xc3\xa4lvis Aime Punga Gerhard R\xc3\xa4go nimelise m\xc3\xa4lestusmedali, 2005. aastal Valget\xc3\xa4he IV klassi teenetem\xc3\xa4rgi._NEWLINE_2012. aastal andis Toomas Hendrik Ilves talle Vabariigi Presidendi hariduspreemia, 2013 p\xc3\xa4lvis ta Tartu linna teenetem\xc3\xa4rgi Tartu T\xc3\xa4ht.'